Bandićev saborski klub ima još jednog zastupnika. Naime, saborski zastupnik Mladen Mađer napustio je HSS i prešao u klub Bandić Milan 365 – Stranka rada i solidarnosti, objavio je danas HSS.

– Saborski zastupnik M. Madjer, koji je zamjenski zastupnik Stjepana Kožića, napustio je HSS i prelazi u Bandićev klub. Kako smo raspolagali s informacijama o navodnim teškim koruptivnim kaznenim djelima, predsjednik HSS-a Krešo Beljak slučaj je još proteklog tjedna prijavio USKOK-u. Iskreno se nadamo kako će neovisne državne institucije ovaj slučaj promptno istražiti te tako dokazati da za ovu državu još uvijek ima kakve-takve nade – objavili su iz HSS-a.

Nakon ovog prelaska, Bandićev klub sada ima 13 zastupnika.

Zagrebački gradonačelnik Milan Bandić u srijedu je, nakon dodjele novih vozila Javnoj vatrogasnoj postrojbi grada Zagreba i dobrovoljnim vatrogasnim društvima, rekao da mu se, upravo kad je dolazio na primopredaju vatrogasnih vozila, "javio jedan budući saborski zastupnik".

Madjer je 13. zastupnik u Bandićevu klubu u kojem su i Milanka Opačić, Zvonko Ronko, Marija Puh, Darinko Dumbović, Kažimir Varda, Ivica Mišić, Željko Lacković, Ana Komparić Devčić, te četiri zastupnika manjina - mađarske Robert Jankovics, romske Veljko Kajtazi, albanske Ermina Lekaj Prljaskaj i češke Vladimir Bilek.

– Pokemoni, pokemoni, pokemoni – komentar je Siniše Hajdaša Dončića na prelazak Mađera kod Bandića, prenosi Media Servis.

>> Maras napadao taktiku Bandića i HDZ-a u zagrebačkoj Skupštini